Новыя праекты Купалаўскага тэатра на Камернай сцэне будуць звязаныя з гісторыяй, значнымі постацямі, сучаснай літаратурай і адукацыяй. Праект «Легенды Купалаўскага тэатра» раскажа пра выбітных асоб – артыстаў, рэжысёраў, мастакоў. «Літаратура і тэатр» стане спробай паказаць сучасную беларускую прозу на сцэне Купалаўскага ў якасці эскізаў і чытак ў выкананні маладых рэжысёраў і акцёраў. «Экскурсіі пра спектакль» правядуць па месцах, куды ніколі не зазіраў глядач, – бутафорскі, рэквізітарскі, грымёрны цэхі, арт-фае, партрэтная галерэя, прастора за сцэнай. Свой працяг атрымае праект «Музычныя вечары ў Купалаўскім», перадпрэм’ера якога адбылася ў ліпені 2019 года.